*Campania de informare și conștientizare privind rolul și importanța educației.*

În cadrul proiectului ”Măsuri de incluziune școlară în satele de munte” implementat de Asociația ”Sprijiniți copiii” Alba Iulia, Asociația CERESS Alba și Comuna Pianu se desfășoară *Campania de informare și conștientizare privind rolul și importanța educației în viața copiilor.* Campania se desfășoară în perioada 12 septembrie 2018 - 11 mai 2019 și vizează 13 sate, respectiv: Pianu de Jos, Pianu de Sus, Purcăreți, Plaiuri, Strungari (Comuna Pianu), Răchita, Loman, Pleși, Tonea, Căpâlna (Comuna Săsciori), Mărgineni (Comuna Săliștea),Călene și Mugești (orașul Cugir).

Principalele evenimente in cadrul campaniei sunt constituirea sunt a 50 de *grupuri de discuții cu 300 părinți/* tutori ai copiilor cu vârstă între 0-14 ani înregistrați sau eligibili să devină membrii ai grupurilor ale proiectului.

Conform Planului de campanie, în luna ianuarie 2019 se vor organiza 8 grupuri de discuții cu 40 de părinți domiciliați în satele: Pianu de Jos, Pianu de Sus, Strungari (comuna Pianu), Răchita și Loman (comuna Săsciori). Grupurile de discuții *au rolul de*

*a–i informa cu privire la rolul școlii și al comunității în educarea copiilor*. O echipă de experți formată din animator socio - educativ, asistenți sociali, sociolog vor transmite părinților informații despre acțiunile prin care proiectul acoperă nevoile educaționale ale copiilor din satele țintă. Totodată, pentru a asigura cât mai multe informații necesare și utile părinților în procesul de conștientizare a importanței educație, toți părinții din grupurile de discuții, vor primi materialele informative pe teme diverse: *Necesitățile educaționale ale copiilor, Modalități de sprijin/servicii de reducere a riscului eucațional oferite prin proiect și înafara lui, Informare privind sistemul de învățământ obligatoriu.*

Detalii se pot obține la telefon/fax: 0258/813800 sau email ascalba@yahoo.com, persoană de contact Haneș Ana Gabriela, asistent relații publice și comunicare

*Proiectul este co-finanţat din Fondul Social European prin Programul Operaţional Capital Uman 2014-2020*